gentaiscool/nusaparagraph_topic huggingface dataset:
Bede beberapa cara mun terro olahraga`a nyellem. Nyellem salah settong se masok ka olahraga ngal bengalan. Kodhu e siapaghi beberapa cara ye ruwa dari kasiapan pakakassa, maseh bede kiya se ta` angghuy pakakas. Pertama siapaghi kalmbhi selam, kalambhina riya enga` kalambhi renang, tape biasana lanjhang dari attas sampe` ka babah. Kaduwe` siapaghi kacamata renang se begh raja se biasa e angghuy nyellem. Mare ruwa jhe` loppa angghuy soko katak ben alat bhanto pernapasan. Salaen ruwa ye kodhu endi` keahlian nyellem, ta` pera` kodhu bisa arennang tape ye kodhu nyellem kiya. Biasana bede ujian ghebey nyellem, apa lah addhu ghebey nyellem apa enje`, degghi` pas olle sertifikat penyelam mun la lulus ujianna. 

Topic: sports
Dhika manabi alomampa ka kaemmaa saos, dhika ta’ mabi nompa’ montor. Dhika bisa nompa’ sapeda dhibi'. Arapa ma’ dayya? Polana bannya’ oreng se terro entara ka kennengngan se so’–maso’, ghi’ nompa’ taksi otaba ngebbes. Pessena kadhang epaghemmet bi’ ongkossa. Sakeng nompa’ honda, kake bisa entar ka man–damman. Poko’ hondana kake lengkap rat–soraddha. Make entara ka kennengnga se so’–maso’, kake ta’ nambhu nyewa ojek. Kake bisa entar dhibi’. Se paleng bannya’ areya kadhang oreng se entar ka Nan–Sunan. Kennengngenna kan ghi’ so’–maso’. Lakar kennengngan se ta’ bisa nompa’ motor raja. Mon kake nompa’ honda, kake bisa ta’ lowang bannya’. Kake ghun bisa melle bensen ka Eppom.

Topic: leisures
A bisnis neka sala settong hal se kulah sennenge melanah lakar ghaduwan dhere daddhi wirausaha molaen dhari lambanah ghi' kanak neka. Melanah lamba'kulah dhujen nyareh obheng dhibi' ban dhujen ajuelen jaruah sampek samangken orientasinah neka pesse. Namong san la samangken neka kulah keng coman bisa taoh, melanah se e sareh kulah jareya apah se ekennal sareng masyarakat ka kulah. Kulah terro a deddhi jeregen se soghi ban ghaduwan manfaat ka bannyak oreng ban bala tatanggha neka. Kulah senneng a bisnis ban bisnis eka daddhi kalakoan ban somber rah kulah odhi' neka sebab dhari po seppo neka lakar la jwannah neka a dhagang jaruah daddhi lok bia e ganggu gugat pole.

Topic: business
Deny abelieh ka jebeh Berek. E Jhebeh Berek Deni Asakolah e perguruan tinggi otabe se enyama aghi Kuliah. Deny biasah nyambih le olle ghebey kancanah Krepek Tette. Krepek Tette le olle khas Madhura khususseh Kabuapaten Mekkasen se esambih Deny ghebey ibu kos moso cakancanah benni ghun Krepek Tette bedhe Kropok Tangguk, Krupok Puli, ben Pettes Pasean oreng Jhabah Barek biasanah senneng ka dhek seddhek. Biasanah mare aghi begi ghebey le olle moso Deny sabegien le ollenah pas epesa ghebey dhibi’en pas ngajek kancah kuliahnah aroja’an mon la bedheh bekto luang. Akancanah Deny senneng mon Deny mole pas belinah nyambih le olle dheri mekkasen.

Topic: culture & heritage
pengalaman e Bhakto neng WBL alias Wisata Bahari Lamongan engghi Paneka pengalaman se tak Toman kulah loppaen. Kadhinapah bisa loppaen oreng aneka pengalaman preien pertama kulah ban kaloarga entar kaloar dhari polo Madhure dhunse ce' seppennah. Manabi entar ka Lamongan sampeyan bhakal atemmoh sareng Tase' se aberna Bungoh. Manabi sampeyan oneng Kabupaten Lamongan aneka ghaduwan ka' bungka'an se daddhi ceee khas Kottah Lamongan salah settongah ka'bungkaan se anyama Pohon Keppoh. Pohon genderuwo ca'en Reng Lamongan. Amargha ka' bungka'an neka ajerumben, tengghinnah dele 25 meter ban bhungkannah rajeh akadhi genderuwo. Ban parlo sampeyan oneng, bhungka'an Paneka badhanna Coman neng Lamongan se paleng bannyak. Berrit Sarah, Toman Alek kulah sakek Tabuk amargha e kenneng berrit neng ka' bhungka'an jariya. Sampe' samangken kulah enga'' Sarah.

Topic: leisures
Neng bannya' hasel pareksa'enna reng penter, salaen wajib parentana aghama, apasa areya andi' bannya' ghuna kaangghuy bhadhan. Kadhang bannya' oreng se ta' gharassa jha' apasa areya bisa mabaras ban bisa abanto makalowar panyaked se bada neng dalem bhadhan. Apasa koca'en bannya' hasel pareksa'enna reng penter, areya andi' ghuna mabhaghus jantong, makalowar racon se bada neng dalem bhadhan, mabhaghus ka ginjal, madhammangan ka bhadhan, otek dhaddhi bhaghus mon amekker, sampe' mabherse ka kole' ma'le tada' dari jraba' ban en-laenna. Apasa mon se segghut, arowa lakar abhanto ongghu ka bhadhan. Se ekoca' reng penter neng bannya' barta, buku, ban hasel pareksa'an arowa lakar ghu-ongghu. Apa pole neng bulan pasa. Ajiya mabherse panyaked. Ce' ontongnga oreng Islam bakto bulan pasa apasa. Ghi' olle ghanjharan pas ghi' olle aba' se sehat, se bhaghus, se epajhau dari panyaket. Ghi' laen bi' du'a'en.

Topic: religion
Careta emolae dari kandhana tang emma'. Lamba' engko' ekoca' tegghel. Tegghel dari jhujjhu'enna rengnge'. Tang bhadhan ekoca' ganteng. Banne epenneng, pa-apa se aoba dari engko' perrena ngenom jhamo. Emma' bhan ghulagghu, bhan mangkadha ka sakola'an, nyoro engko' ngenom jhamo. Jhamo se ebelli emma' neng pasar. Jhamo jiya anyaman jhamo membha. Tang jan-dhujanan. Sateya, engko' kadhang ghi' sossa nyare jhamo membha jiya. Polana bannya' jhamo se abaddha plastek. Aherra jhamo memba ghi' ta' bannya' pole se ngaterroe maske reng-oreng se parcaja da' khasiyatdha pagghun nyare. Pasare'enna pada maposangan oreng. Keng sateya la bada se ajhuwal netteb. Dhaddhi reng-oreng ta' posang pole.

Topic: food & beverages
Susu aropa'aghi sala sittong enoman se kandung ah bhegus ghebey bheden. Hampir sakabbhinah oreng senneng ngenom susu, deri bheji', nak-kana', sampek se la usia tuwah. Bennya' kalsium ben protein se badha e delem susu. Deddih susu riyah abherri' manfaat ghebey tolang ben ghigih. Susu bhegusseh eyenom  2 gellas dhelem sa'areh sopajeh bheden bisah lebbhi sehat ben kowat. Biasanah susu riyah eyenom e bhektoh lagghuh ben malem. Susu Milky Moo aropa' aghi sala sittong produk susu se bhegus ghebey ajegeh kasehaten bheden. Nutrisi se tettep ejegeh e susu Milky Moo aghebey bheden segger ben kowat. Deddih majuh pasehat bheden ben kaluwarga kita kalaben ngenom susu Milky Moo secara rutin.

Topic: food & beverages
Olimpiade Barcelona, 1992. Sebidhek lemak ebuh pasang matah hadir neng stadion jiah. Kabbhi terro nyakseaghi event atletik besar neng ajang pede paleng rajeh neng planet bhumeh. Nyamanah oreng lakek jiah Derek Redmond, seoreng atlet berkak olimpiade asal Inggris. Impian paling rajenah jiah olle sittong medali olimpiade, apah bhein medalinah. Derek saongghunah le nrook ajang olimpiade seghilok eng, taon 1988 neng Korea. Tapeh eman beberempah saat seghilok eng atanding, ajiah ngalamen cedera tebhenah lok bisa norok alomba. Adek peleyan pole, olimpiade jiah ghellek kesempaten paleng bhagus ghebey jiah ngolle'en mempenah. Ajiah areh pembhukteannah, ghebey ngolle'en medlai neng nomor berkak 400 meter. Polanah ajiah ben bapak eng le alateyan cek kerasseh gheeby riah.

Topic: sports
Bede sittong menu se asallah dheri Madureh. Nyamanah cumi massak celleng. Oreng biasah massak cumi se tintanah se celleng e bueng, ebherse'eh sampe bherse sarah. Tapeh ning madureh, massak cumi biasanah tinta celleng dheri cumi tak e buweng tapeh noro' e massak. Nyaman cumi celleng bumbu madureh. Polanah tinta cumi noro' e massak so cuminah, hasel kakanan dheddih celleng. Mon ngakan menu riah, biasanah ghighih norok abek celleng kiyah. Benyak oreng tak pateh ghujen polanah bernanah celleng, tapeh sebegien se laen tak masalah. Cumi iryah biasa e sajhiaghi moso nase' rames otaben ben nase' angak biasah pagghun nyaman. Oreng ning luar madureh pagghun bisa a massak kakanan riyah polanah termasok kakanan ghempang eghebey ben bahan bakunah ghempang e sareh. 

Topic: food & beverages
Kakanan escargot ariyah ce' terkenallah ning Prancis. Kakanan se nganghyu bahan dhesar bekicot ariyah dhedhi menu populer ning resto-resti Prancis. Sapereng escargot biasanah ejhuel abek larang kisaran argeh 50 ebuh sampe 70an ebuh esseh 6 bekicot. Cara aghebeyyah ghun kareh siap aghi saoseh, se paling sedehana saosseh riyah ghun bhebeng poten ben mantegeh cair e campor. Saos ariyah pas olessin ka escargot se lamareh se becco sampek bherse, sampe lendirrah elang. Mareh eolesin pas bekicot dheh pamasok ka oven teros panggheng ning suhu175 drejhet ra-kerah 10 sampek 15 menit. Pas asteng mon la massak. Biasanah bede oreng se taburih keju kiyah ning attaseh escargot.  

Topic: food & beverages
Bedeh enuman khas derih Madureh nyamanah bidheng pokak, mun cak jebenah Wedang Pokak. Biddheng riah andik bernah coklat. Abernah engak jiah polanah bedeh campurannah derih pon-rempon engak pekak, kaju manis, cengkeh, ben laenah. Mun mareh nginum biddheng jiah rassanah dek abek angak. Biddheng pokak bedeh se ngangguy guleh mera ben bedeh se ngangguy guleh pote. Mun terro a gebey-yeh caranah, se paleng utama riah pekak otabeh bunga lawang, kajuh manis, cengke, deun panden, guleh, jeih, sereh, ben deun panden. Mun la bedeh kabhi pas pemasok ke delem banci se bedeh aing ngalkal. Andhel kabbhi jiah sampe aingah kareh didhik. Pas enum tepak ngak-angak. 

Topic: food & beverages
Bali daddhi kennengan andalan Indonesia, amargha bannyak turis loar neghara se epekot sareng pernanah alammah. Pantai kuta daddhi settong alasan oreng turis entar ka Bali. Salaen pantai kuta ternyata kan kuliner sareng sovenir ghabay le olle dhari Bali lakar la addhi daya tariggeh oreng turis jughan. salaen dhari neka faktannah sadhajanah wisata neng Bali neka bannyak reng turis senneng, lok hanya pantai Kuta bein, namong sadhajana pantai neng Bali. Kabersean pantai epon daddhi settong hal se menareg jughan. Hotel otaba vila neng Bali neka ampon lok usah e raghuaghin. Ban pole settong se paleng unik neng Bali, engghi ka' dhinto Kabudajhaannah se loar biasa. hampir sateap areh neka paste badha acara. Aneka se paleng e dhantos turis aseng.

Topic: leisures
Mon e Kabupaten Sampang bada Pa' Mi e Kabupaten Pamekasan bada keya kakanan se para' pada'a bahan ban ropana. tape se abhidahaaghi coma kowa maso emmi se eyangghuy. nyamana kakanan ghella' campor kowa otaba porkowa. Lamon Pa' Mi kowa sop se ecampor pettes, porkowa kowana para' pada'a maso rawon tape rassna bhidha. porkowa emmina ngangghuy mihun otaba so'on ban cambana biasana eghuring. kowana biyasan bannya' bang daun ghuringa kadhang kiya kowana eberri' lang-tolang tape lombrana ngangghuy pellem sanajjan tada' ta' rapa. porkowa ta' ngangghuy tahu biyasana coma ermmekghi krepe' tette otaba krepe' tenggang. mon oreng se ta' toman ngatela' duwa' kakanan reya biyasana pagghun nyangghu pada magghi saongghunna bhidha jhau.

Topic: food & beverages
Sadhajana pa apah samangken ampon la epeghempang sadhaja, bedeh pa apah la ampon neng tanang kita sadhaja. Melanah entar ka man kamman ben tak oneng jhalan kita coman mukkak hp ban kita bisa dhepak neng kennengan jareya. Sakeng dhari canggih nah robot samangken saengha bisa ngabanto kapdhi'annah manosah. Namong bidennah robot sareng manossah ghi, manabi manossah ontongah ghi' ghaduwan perasaan ban iman, namong manabirobot ghi lok ghaduwan. Bideh lakaran ceptaannah manossah sareng ceptaannah sakobesah, se eka'dhimmah neka lakaran lok pdeh fongsennah. Kabadhaan robot se canggi nekah lakaran ngabanto manossah tapeh jha' kalaep manabi robot jareya e cepta aghin sareng penterrah otaggeh manossah.

Topic: technology
Chef Devina andik sittong buku resep. Bukunah ariyah nyamanah Indonesia Fusion Food. Chef Devina ajhuel buku ariyah ning benyak marketplace tapeh bede kiyah se masok ka toko buku engak Gramedia. Sittong bukunah ejhuel so argeh  satis dhupolo sampe satos pakpolo. Buku ariyah eterbit aghi pertama taon 2019. Mon melleh online buku ariyah tak pateh tebbel, dhedhi berre'nah ghun 350 gram, tak depak sakilo. Ning delem buku riyah esseh benyak resep beh Chef Devina. Bukunah abernah dhedhi se macah lebur ben tak bhusen. Sampe taon 2022 satiyah, buku resep ariyah la depan ka cetakan lebbhi deri sapolo kaleh dheri sakeng larisseh. 

Topic: food & beverages
Berik nak-kanak ngebey seblak neng romanah Luluk. Mereka matung melleh ben merrik bahannah kadik biasa. Mereka melleh kerupuk, masako, ben ladaku. Laennah bu-bumbu ngalak neng deporah Luluk. Hamimah biasanah ngombok bu-bumbu kadik beng pote, beng mera, ben kencor. Ira se ngocek bu-bumbu ghellek bik cabbhi mera, sa'ang, ben buje. Marenah jiah Luluk se numis bu-bumbunah sampe ro'om. Engkok adentek sambih ngeiyehaghi mon nak-kanak atanyah bumbunah. Sang le ro'om, baru e tamba aeng dek bejhenah. Keropok eng e kalkal keadek neng panci laen, lok keloppaen e berrik minnyak male lok rekkak. Sang le massak, pinda dek bejhen ben dentek sampe seblak eng massak.

Topic: food & beverages
Nyoba ghellu mara nak kanak ngode. Sateya kan la canggih teknologina, ajhar mandiri se bisa ahasillaghi pesse dhibi' ben bisa aberri' ka oreng se bhutoh. Jhe' loppa ngangghuy sadekah kiya mun la sukses. Ajhualan lebat bengko riya justru bannya' hasilla, panengnga tade' biaya sewa bengko pas ye mun kasoh semma' ka katedungan kiya. Salaen ruwa ye nyamanna bisa nyambi lalakonna se bede e bengko. Mun pas bhutoh apa-apa ta' jhauh dari kennenganna e bengko. Nyaman ongghu aslina, pokok tao beremma maca peluang ben niat se ongghuwan. Tade' rogina mun nyoba'a. Sapa se bisa maca peluang, jeriya se bhakal sukses odi'na.

Topic: business
Bakso sala sittung kakanan se sengko' sennengih. Bakso riyah dheging se biasanah abentuk bungkol se ecampor degingah sapeh se seghut badha e Indonesia. Selaen jiyah bakso etambeih bumbu-bumbu ghebey pelengkap. Bahan-bahan se e guna' aghi e antaranah: dheging sapeh, teppong, potenah tellor, bhebeng pote, bhuje, petsin, ghuleh. Salaen jiyah bakso ecampor so kuwa, mie koneng, bihun, sawi, ben gubis. Kuwanah bakso biasanah bhenning deri kaldunah ko' sapeh. Bakso se nyaman biasanah teksturreh ta' terlalu kerras ben ta' pateh lecak. Mon bakso se bek gheli berarti lebbi bennya' degingah katembheng teppongah. Bakso e jheman satiyah acem-macem bentuk ben esseh. Badha bakso se abentuk ateh, badha bakso se deri deging ajem, badha bakso se deri juko' tase'.

Topic: food & beverages
Careta rakyat paneka manorot kulah kodhu jhaga kabadhaannah. Manabi parloh kodhu ghabay aghin settong buku careta sopaja lok elang ban versinnah cokop settong tor maloros careta fiktif laennah. Kabadhaan cereta rakyat neka bisa daddhi identitas sah settong daerah sopaja bisa terkenal sareng sadhajana masyarakat Nusantara. Salah settongah neka careta rakyat se paleng melegenda neka ghi Tangkuban perahu. Jareya oreng la ampon bisa enga' careta Tangkuban perahu neka asallah dhari kammah ban essennah caretannah apah. Intinnah pokok la padeh. Bisa daddhi sala settong media pangajharan dhalam dunnyah pendidghen samangken. Sopajha hal jareya siswa bisa nga onenge tor bisa taoh kabenderran tor pessen dhari careta jareya.

Topic: culture & heritage
Soal wisata se oreng ghi` ta` bannya` tao neng e Situbondo, nyamana Pantai Banongan. Pantai riya kennenganna sa jalur bi` Pelabuhan Jangkar, Dhisa Jangkar. Mun Banongan kennengannga bisa lebat Pasar Pabrik ka deje terros notok sampe` lebat daerah SD Beringin 4. E Banongan lebbih bannya` kennengan mainna, barung jhualan kakanan ben nginuman. Salaenna ruwa mun pas bede acara per` e kennening karcis Rp 5.000,00, tape mun are biasa ye gratis. pas tase`na ye gi` bherseh tade` rombu-rombu, paleng rombu kaju malolo. Nyaman pole mun are minggu sore kadiye rammina oreng ngalencer akhir pekan, ye riya se e karcis tape pera` majer Rp 2.000,00 ghebey keamanan ben kabhersean.

Topic: leisures
Oreng se biasannah kabiasaan a berkak otabah a pede dhalam samengghuna neka bisannah lakar oreng se biasa ajhaga kasehadennah. Pan sapoanapn oreng daddhi jhalan sokoh otaba jogging neka sala settong kabiasaan olahraga se biasa elakoneh. Sebab sala le ghampang ban bisa e lakoneh bileh bein tor senapah bein sampeyan lakoneh hal jareya. Kabiasaan oreng se lakonnah lakaran dhujen olahraga neng dhimmah bein maghabay sadhajana biasa e lakoneh ban daddhi aktivitas re saarennah saengghha hal neka bisa e lakakoneh bileeh bein. Jha' sampek lo aolahraga manabi samanegghu jreya, sebbab hal neka lakaran ghebey ka panjennengan dhibi' ghabya kasehadan tor kabiasaan rutinnah sampeyan. Daddhinah a jhaga kasehadansopajha bisa dadhhi hal otaba kabiasaan se sae.

Topic: sports
Dhing lagghu mon keng terro olleya pello, ta' osa rowet. Lagghu areya nyaman mon dhing aghabay lari. Lari neng embong se sakerana nyaman ka sokona. Ta' bhuto madateng bharang pa-apa. Mon kerana sokona sake' mon merre ka embong, cokop ngangghuy sepatu bhai. Olahraga lari areya ta' kera marowet. Bisa ekaolle pello ban masehadhan ka bhadhanna. Mon andi' panyaket jantong, areya kodhu tengate polana mon ta' kowat epaksa, arowa dhaddhi panyakeddha molat. Ghampang mon polana. Ta' karo andi' soko se kowat. Tape maske ghampang elakone, oreng kadhang sengka se ajhalana. Ta' bisa ghu-ongghu kodhu bhanare otaba ella' saare. La jiya se malarat eyangghuy neng dalem odi, se terro odi'a sehat.

Topic: sports
Bede es seggger se bisah eghebey dhibik ning roma ben bahannah ghempang sarah e sareh, nyamanah Es Timun Serut. Nyamanah la Es Timun Serut, la pasteh bahan utamanah yeh temon. Es ariyah butho bahan-bahan engak jheruk nipis, es betoh, aing ben ghuleh, se terakhir la pasteh ye temon. Cara ghebeyyeh temon becco sampe' bherse, pas serrot angghuy serrodhen keju. Temon se la e seerot pas campor moso ghuleh ben berrrik jheruk nipis sakunik. Kabhi e campor pas tbhein aing moso es betoh. Dhedhih la es timun serut se seggher ben sehat. Es temon riyah bisah kiyah e tabhein biji selasih makle tabhe sehat. 

Topic: food & beverages
Engkok ghik ennonah entarah alakoh deri roma. Kebetulan engkok le nandatanganin kontrak bik sala sittong perusahaan start up neng daerah Jhebeh Berek. Keng polanah engkok ghik adek mood ghebey alakoh, teppak sarah tang kancah atanyah engkok andik kegiaten apah njek. Engkok se le paham tebhenah langsung atanyah, "Kammaah kita?" Setenga jhem deri jiah kami le mangkat dek kottah ghebey negghuh gebetannah tang kancah atanding e lomba basket sekabupaten. Kami kedueh mangkat dek GOR. E dissah kami mon temmon bik kancanah tang kancah ben kami negghuh bhereng. Engkok sempet anyak tanyah selama negghuh soal aturan ben cara maennah bola basket jiah deemmah.

Topic: sports
Pasaan aropaaghi bulan molja mongghu oreng Islam. Biyasana sabellunna dapa' bulan pasa bada bulan sya'ban ban reng-oreng e malem tartanto e bulan Sya'ban bhakal maca sorat Yasin tello kale ban atahlil. Bulan sya'ban ban pasaan argha sara polana ghun sataon sakaleyan, oreng Madhura senneng sara mon la dapa' ka bulan pasa ban e are partama pasa biyasana bannya' kakanan nyaman kaangghuy asaor. Abitdha pasa reya sabulan, tape se paleng mabhunga aslinna adhat e Madhura se bhan sorop monyena masjid ngacentheng ban malemma ramme maso se atarawi ban adarus. Nuansa pasaan reya ta'kera bada e bulan laen ban ta' bisa eghante, apa pole apasa bisa matada' dhusa se ataonan elakone.

Topic: religion
Resa ben kancanah la mareh ujian akhir semester ning kampusseh. Resa pas ngajhek kancanah liburan ka Belitung. Kancanah Resa lakar lebur ajhelen. Ngeding e ajhek liburan ke Belitung, pas semangat sarah kancanah Resa. kancanah langsung aghebey rencana liburen ben biayanah. Resa ben kancanah sombhengan ghebey penginapan moso pesse ngakan. Mon tiket pesat ben melleh le-olle majer bhi'-dhibi'. Resa ben kancanah pas mangkat ka Belitung areh Senin samarenah ujien terakhir. Ka bandara e ateraghi moso reng tuanah Resa, pas nompak pesawat sampe Belitung. Ning Belitung Resa ben kancanah nginep ning penginapan seddhi' kennengan wisata Sekolah Laskar Pelangi se terkenal ruang. Risa ben kancanah nginep samingguh ning Belitung moso ajhelen dhe'mandhimman. 

Topic: leisures
Tari Bedhaya areya tariyan se asalla dari kraton Yogyakarta se biyasa atampilaghi bi’ oreng bine’. Sabbhan tariyan reya ghun etojjhuwaghi da’ reng-oreng kraton malolo. Tari reya andi’ pandhuman lalako-lalako se anggun ban andi’ lalakon lambat ban locer. Tariyan reya eberri’ nye-monyean gamelan jhaba. Kalambhi se eyangghuy se nari areya kebaya jhaba. Eberri’ kaen jarik khas Yogyakarta ban pan-napan neng cetaggha aropa mahkota se barnana pada bi’ emmas. Tariyan Bedhaya andi’ arte se nyareta’aghi sosok spiritual Nyai Roro Kidul se epartajae oreng se ngowasae dhunna bhaten neng tase’ dajana Jhaba. Biyasana tariyan reya eyocol dhing bada acara raja. Bisa keya neng acara-acara se madateng oreng se ekennal bannya’ oreng. Keng sayang ghun bisa econgngo’ neng Yogyakarta.

Topic: culture & heritage
Marena ngangghuy peralatan massak, alangkah bhagussa mun bherse`eh se sesuai ben prosedurra. Salah settongnga peralatan ghebey massak ye ruwa microwave oven. Pertama, ghunaaghi irisan lemon otabe aeng cokka ghebey maelang bau ben karena kakanan se la kerreng. kedua, abherse`eh pelat kaca secara teratur ben abe` dhibi` kodhu endi` ventilasi se bhagus pas abherse`e microwave oven. Se nomer tello` abherse`e lapisan karetta microwave nganghuy cokka. Jhe` loppa lapisan karetta microwave ebherse`e ben kaen se lembab ma` gheddhe`na bisa nyerrep. Bherse`e jendela microwave oven bi` camporan satengah cokka ben aeng, marena pakerreng.  Riyalah cara abherse`e micorwave secara singkat se bhender, salebbihna bisa nengghu e internet.

Topic: food & beverages
Olle asupan aeng se cokop sabbhen areh jiah cek pentingah ghebey kasehaten. Ngenom aeng bisa nyegghe dehidrasi, kondisi se bisa ngebey pekkeran lok jernih, se amarghe dek be-obenah mood, nyebabaghi bhedhen terlalu panas, ben ngara dek konstipasi ben betoh ginjal. Aeng adek kalorinah, dheddhih ajiah kiah bisa ngebhentoh ngerabet berrek bhedhennah abek ben ngorangen asupan kalori teppak e padheddhih subtitusinah nom-enoman se akalori, kadik se nes-manes te otabeh soda pada umummah. Ngenom aeng ajiah sala sittong cara se bhagus ghebey memasok cairan dek abek se lok andik kalori. Otabeh bik cara laen ajiah lebet ngakan kakanan se tengghi kandungan aengah.

Topic: food & beverages
Bektoh Roni gik SD teppak molean sekolah sereng duliyen entar ke romanah, agenteh klambih bik ngakan marenah jiyah pasteh langsung entar amaen futsal bik ca-kancanah. Roni mon amaen futsal bisa sampek kol empak sore. Mon le mole maen futsal, mesteh klambinah Roni becca bik keringet.  Roni mon amen futsal ampo deddhi kiper ampo deddhi se nendang bal. Roni mon amaen futsal segghut menang alaben sapa beih. Sakeng sennengah amaen futsal riyah san masok dek SMP Roni pas norok ekstrakurikuler futsal ben sereng norok lomba futsal neng man-dimman. Bapak ben ebhunah Roni sampek melleh agih sepatu futsal se anyar gebey Roni, makle semangat mon latean futsal. 

Topic: sports
Neng Indonesia neka ampon la onenge manabi badha acem macam aghama. Antara epon Islam, Kristen, Hindu, Budha, Konghuchu, ban Katholik. Ban dhari maseng-maseng aghama jareya ghaduwan ketab scceh bhi' dhibik edheng. Akadhi islam neka ketab ah Al-qur'an, Kristen sareng Katolik jareya Al-kitab, Hindhu aneka Weda, Budha jareya Tripitaka, ban Konghucu neka kitab ah Sishu Wujing. Masin-maseng ghaduwan ajharan bhi' dhibi' edeng sasoan sareng ajharannah tor kapercajhaannah bhi' dhibi' edeng. Kalaban badhannah ajharan ka'dhinto e arepaghin Indonesia jareya tettep akor ban salanjhanga bisa ngaregghain kabadhaannah maseng-maseng aghama. Sebab manabi ketab sateap aghama jareya ghaduwan elmonah bhi' dhibi' edeng ban la paste ngajaraghin hal se sae.

Topic: religion
Endi' tatanggha e dalem odi' riya ce' pentingnga. Oreng kabhutoanna pertama ruwa salaen sandang, papan ben pangan ye lingkungan oreng se nyaman. Mun lingkungan tatangghana nyaman riya bisa adukung terpenuhi kabhutoan laenna. Mun ta' nyaman lingkungan kanca, tatanggha otabe keluarga paste ngalle alias ta' betah. Panyaman lah endi' pesse, bengko raja ben apa bhai bede, tape mun endi' tatanggha se bannya' ta' leburra ka abe' ye paste ngalle. Sabhaliggha mun pera' odi'na pas-pasan tape tatangghana bur lebur, mekker kiya se ngalleya, mun ta' terlalu kapepet masalah ekonomi ben laenna. Nyaman ongghu odi' mun tatangghana kompak pas ta' aghebey masalah cem macem.

Topic: slice of life
Mon engko' lakar sengka dhing baktona bajang Sobbhu. neng bakto jiya, cora' la kabhuru se tedunga maske la jhagha baktona bada adan Sobbhu. Ta' tao arapa tayya ma' bisa aba' reya epasengka' ajhagha alako kabhaghusa. Neng-neng terrowa olle ghanjharan dhing bakto odi' neng dhunnya. Ta' taona atena ta' ghellem ngarte jha' dhibi' reya pada terro bhunga'a neng aherat. Abhajang jiya kan wajib. Ghajharan jiya lakar se ghun eghiba neng aherat. Monla mate pas ghun kare kastana, lamba' ta' abhajang ban ta' alako kabhaghusan laenna neng dhunnya. Mon reng Islam, areya ibada pagghun nomer settong. Jha' ghun urusan dhunnya areya cora' nomer dibudi sara. Polana tada' sambhungnga ka kabada'an se bada neng aherat ghu-agghu'. Keng engko' ta; tao keya sampe' bila engko' ghi' pagghun dayya'a. Aba' ta' terro lakar kadhaddhiyan senga' reya. Terro dayya rowa tobang dhing alako kabhaghusan. Ma'le pada melo keya ghajharan se eberri' Pengeran ka aba'.

Topic: religion
Bhakto kellas 2 SD kaula e ajuaghin ngorok lomba a massak sa kottah Bhangkalan sareng guruh kaula. Daddhi tokang massak otaba chef neka lambannah lakar tang cita-cita. Bhakto neka kaula atemmoh sareng Chef Renata se dhari Sorbhaja, Duh chef neka ce' raddhina sarah roh. Ghu-lagghuna kaula sareng guru badha neng kennengannah lomba, banjurinnah neka chef Renata sareng juri laennah. Lomba e molaen saketar pokol 09.00 -12.00 lajuh penilaian ban lastarennah neka pengumuman pokol 13.00. Sabelummah pengumuman Chef Renata ka' dhinto mraktek aghin cara amassak Brownis Ubi se meleleh ruah. Pas maseng-maseng peserta e pakon nyoba'en rassannah. Pokok eng rassannah akadhi neng hotel Bintang 5 sobhung tandhingannah.

Topic: food & beverages
Jhelen ka Ragunan, Kebun Binatang se bedeh ning Jakarta Selatan tak ghun mafaat rekreasi. A jhelen ka kebun binatang ragunan bisah aghebey nak-kanak ajher parkarah hewan-hewan se tak bisa e temmonih ning romanah beng-sebeng. ENgak gheje, ben olar. Nak kanak bisah sekalean ajher ben a jhelling langsung engak apah robenah hewan. Selain ajheling langsung robenah hewan, nak-kanak bisah kiyah ajher caranah pelihara hewan moso apaan bhein se e kakan ben kabiasaaan-kabiasaan hewan. Contonah engak burung hantu se mon malem jhegeh tapeh mon siang tedung. Ajhek nak-kanak ka kebun binatang bisah kiyah ghebey nak-kanak peka mon hewan kodhu e sayang kiyah ben tak olle se sake'en ben e seksah. 

Topic: leisures
Bola jiyah ratah-ratah bentuk'en lakar le bulat ben bunter. Bennyak permaenan olahraga se ngangghuy bal otabe bola. Akadih sepak bola otabe futsal, volly, ben basket. Kabbhi olahraga se mareh esebbutin gik buruh jiyah amaen nagngghuy bal rajeh ben mon etegghuk bal jiyah semmo berrek, meskeh  ben olahraga jiyah andik bal khusus bik dibik edeng. Selaen ngangghuy bal rajeh, bedeh kiyah olahraga se ngangghuy bal se bentuk;en kennek akaden tenis, pimpong, golf ben kasti. Biasanah mon esekolaan riyah se paleng osom bedeh amaen olahraga ngangghuy bola rajeh. Polanah kaden sepak bola, basket, ben voly riyah mon amaen kodhu bentuk kelompok se saleng alaben deddhi duek kelompok se amaen otabe atarung. 

Topic: sports
Taman Mini Indonesia Indah otabe se e singkat TMII, satiyah la mareh e renovasi. Enem bulen sabelummah, TMII etotop ghebey umum polanah ghik renovasi. Samarenah renovasi pas ebukkan, benyak reng-oreng se entar ka TMII geheby wisata. Lambhen masok TMII bisa nompah motor otabe mobil, mon satiyah tak olle pole. Sebisah ghun nompak kereta se e sediaghi ning delem, otabeh nyewa sapedah ben skuter ning delem TMII. Lambek tadek kennengan parkir se nyaman, satiyah bede kennengan parkir ghebey bis rajeh, sapedah ben mobil se nyaman engak parkiran ning mall. Mon masok TMII pole satiyah ambhu melle tiket online, la tak bisah pole melleh tiket langsung ning tempat. Mon ghitak melle tiket online kiyah bisah melle ning tempat tapeh pembayaran la tak bisa cash. Kabhi ngangghyu online pembayarannah. 

Topic: leisures
Bede carana pas oreng e kondisi ngalami karogian dalem adhaghang bakso. Pertama, edimma ajhual baksona, kennengan ruwa nentoaghi rammina oreng se melle. Kaduwe` tengghu beremma rassana baksona abe` dhibi`, mun bisa maseh baksona begh larang, pokok nyaman rassana ye ta` masalah, paste esare oreng maseh kennenganna edhu paddhu. Katello` ye carana mataber bakso, mun nyaman pole pas bhuru mukka` ye mun bisa berri` promo misalla gratis ghebey 20 oreng se ngakan pertama. Otabe aberri` diskon e are pertama sampe` are katello`. Kaempa` mun ba`na ngalami karogian, tengghu catatanna, ma` bisa rogi. Aslina bakso riya benni usaha se marogi oreng, polana bakso riya misalla saare ta` paju, bisa e sabe` e kulkas ta` kera bau sampe` bulanan. 

Topic: business
Manorot kulah kennengah wisata neng kottah Bhangkalan nekah cokop bhannyak, napah pole kaindahan alammah se loar biasa. Makeh terkenal polo Panas, tape badha jughan se bisa daddhi pariwisata ban namba pendapadhan daerah. Sala settongah neka Lampu Sembilangan. se samangken daddhi kennengah nak kanak ngodeh nongkrong ban adhantos mataare cemot ka'intoh. Aneka kodhunnah e fasilitasen sareng pemerenta, amargha kennengan neka salaen peninggalannah jhaman lamba', neka jughan se bhakal ngennalaghin polo Madhure tarotama kottah Bhangkalan ke luar  polo laennah. Eaman sarah loh, sala perna ban tase' neka beneng tor berse. Mercuar neka coman badha neng 2 sa polo Madhura. Settongah neng Somenep ban settongah badha neng Bhangkalan neka, neng Jumpereng. Daddhi manorot kuleh toreh kita ajhagah ban ngalastareaghin jughan ngennalaghin mercusuar lampu neka.

Topic: leisures
Benyak cara messen hotel ben penginapan satiyah. Mon lambek oreng kodhu telpon ka nomor hotel otabe nomor penginapan. Ghen dhepak ning daerah hotel langsung ka hotel ben langsung check in. Mon satiyah, oreng la bisah messen hotel dheri internet. Salah sittongah lebet Traveloka. Traveloka riyah starup se maghempang dhe' cara messen tiket, hotel ben penginapan, moso kennengan wisata ben tempat liburan. Oreng kareh andik ben download apilkasi traveloka ning hp nah, terros log in akun pas messen ben nyareh tanggal penginapan se sesuai. Traveloka kiyah bisa mandingaghi argeh penginapan sittong moso se laen. Parkarah pembayaran, Traveloka riyah bisa pembayaran online dheddhi tak repot. Ghen depak ka daerah wisata ghun kareh check in ka hotel ben bisa langsong nginep. 

Topic: leisures
Nasek ghuring ajiah kakanan se paleng ghempang e ghebey, mala nasek ghuring e tetapaghi dheddhih kakanan nasional khas Indonesia. Nasek ghuring kiah andik beberempah varian bhidheh deri bennyak daerah neng Indonesia, keng se e bahas setiah nasek ghuring se umum e ghebey. Bahan ghebey ngebey nasek ghuring original ghempang e temoen, ariah han-bahan se e angghuy mon ngebey nasek ghuring e antaranah 2 bigghi bhebeng mera, 1 bigghi bhebeng pote, cabbhi 2 bigghi (bisa e tambaen sesuai selera), kecap manes, bumbu penyedap, buje, nasek sittong pereng, telor ajem sittong bigghi, bhebeng pring kerrak tepes, wortel kerrak dadu kennek, dheghing ajem cincang, ben margarin.

Topic: food & beverages
Manabi kaulah preian alakoh ruah kaulah segghut buruh meyos ka Jogja, nompak kreta coman se areh. Jhalan entar ka Jogja coman 5 jam dhari Sorbhaja ka Jogja. Ka Jogja paleng coman a lan-jhalan ka Malioboro sareng kota tuah. Ngobenge Bakpia otabah daster-daster ban le-olle laennah, akadi bakpia kokos Tugu Jogja. manabi sampeyan terro onengah kadhinapah carannah entar ka Jogja nompak seppor. Se pertama, pastinnah sampeyan kodhu melleh tiket seppor paleng coman 150 ebhu, mangkat tok, daddhi manabi lak belih neka saketar 300 ebhu. Lah sampeyan mangkat dhari Sorbhaja ka Jogja nyareh tiket sobbhu bein male depak lagguh ben puas puasin neng Jogja. Lajhu ghabay cataden entarrah ka kammah bein, manabi entar ka Malioboro jha' kalep abelenjeh bakpia neng tugu Jogja otabah bakpia pathuk.

Topic: leisures
Sala settong kakanan se sehat ben cocok e kakan bik oreng se tepak ajelenaghi diet. Biasanah salad jiah bedeh derih sayuren ben deih wek-buwek-en se ghi matta. Ken kodhu te-ngateh kiyah mun sering ngakan salad. Kodhu e jegeh bherse enjek-eng apah se tianah kakan. Bedeh tello cara se kodhu e kelakoh makle salad see kakan berseh. Cara sepertama, beghe ke delem aing cellep. E beghe abutah ra-kerah duwe sampek tello menit. Cara se keduwe bisa ngangghuy alat se e nyamaaghi pemintal sayuren. Marenah e rak-kerak bisa e pemasok ke delemmah. Ketello bisa e beghe ke delem baskom sebedeh aingah pas e gheluy bik tanang makle berseh. 

Topic: food & beverages